钦定古今图书集成/方舆汇编/职方典/第1318卷 > 韶州府祠庙考 府志
## 钦定古今图书集成/方舆汇编/职方典/第1318卷 > 韶州府祠庙考 府志

本府。〈曲江县附郭。〉

风云雷雨山川坛　在东门外。明洪武七年建，久废为空地。嘉靖十九年，知府符锡修葺房垣，重清地界，表以石坊，岁久颓坏。崇祯十年，知县潘复敏重修石坊。

社稷坛　：在笔峰山下。明洪武七年，建东西斋房；嘉靖六年修。十九年，知府符锡捐俸建石坊于街口。

郡厉坛　明洪武七年建，在湘江书院东，今迁新馆驿后。嘉靖八年知府彭大治“重修。”

城隍庙　二一府城隍。原在府门外之东。宋绍兴间赐额“明惠。” 乾道四年敕封善祐侯，洪武二年封威灵公，有诰命。宣德间迁于城西丰街。嘉靖庚子，知府符锡修。

皇清康熙十年，知府马元重修宫殿寝室咸备，一县

城隍在丰积下街。明崇祯十年，知县潘复敏建，有记。

皇清顺治十六年，知县凌作圣修，有“记。”康熙十年，知

县周韩瑞重修

三皇庙　即宋贡士院，今废。

关帝庙　五：一在武镇下街，一在南门外，一在韶营，一在西城上。康熙二年，帝现身于此，知府赵霖吉、同知傅弘烈以庙宇偪仄，另行崇建。一在西丰街，府城隍庙东。同知傅弘烈等复捐银一百两，置田于仁化，以祀香灯。十一年，知府马元捐俸重修。因路远不便收租，将前田变回原价，就府置铺四间，每年租银十两，仍命僧人《超贯》司之。

东岳庙　：在关帝庙之左。康熙十年，知府马元、通判池凤翼、知县周韩瑞捐俸鼎建。督工官经历徐翼龙、大使刘肇启。本年八月内，曲江寡妇邓氏入庙田租一百三十石，载粮三石三斗六升，佃民林立益等承耕。又本年十月内，邓其燡入庙田租六十九石，载粮一石六斗，佃民彭润韶等承耕。

伏波将军庙　在武水西，祀汉路博德。汉元鼎五年，武帝命路博德以㐲波将军讨平南越，开九郡。唐时，庙在英德县洸口。明洪武二年，迁于官滩。二十年，知府王世安又迁今所，并东汉新息侯马援祀之。弘治庚戌，通判伍惠重建。羊城李聪有记。

司空侯安都庙　在桂山下，即其故居创祠以祀之。今废，祀于乡贤祠，宋乐昌李渤记。

忠惠庙　在馆驿北，俗名津头庙。郡人感刺史卢光稠之德，立祠祀之。宋初，复以保护功闻，赠太傅，赐庙额曰“忠惠。”

宋“秦义士庙　” 讳纲，讨贼阵亡，在西河光孝寺前。学士刘克庄有《哀词》。

虞帝祠　旧在皇冈岭。唐《谢楚庙碣》云：“曲江虞帝庙，故老言舜奏乐于邑东盘石上，故石号韶，而州以韶名。” 宋嘉定间，提刑廖德明复作舜像，以皋、稷、契、益配。明洪武三年，知府徐文炳、正统间，知府湛礼俱重建。天顺七年，佥事戈立作正殿，广拜台。弘治七年，知府曾涣去像，易以牌。嘉靖九年，知府彭大治以祠荒僻，时享不便，迁于城东。旧王府随颓敝。嘉靖十七年，知府符锡重修，守以“一僧” ，

张文献公祠　在府学右，元宗遣中使至曲江祭，始建，铸铁像祀于府。昔在武水西，宋天禧间，知府许申迁今祠。景炎兵毁，元至元大德总管张荣、张杰，延祐推官张昕皆重修。曾三省“记。” 明洪武二十年火灾，知府王世安重修，并请祭。景泰七年，户科给事中白莹奏赐唐邓文进谥忠襄，宋谭必谥忠愍，明邓颙谥忠毅，入文献公祠配享。天顺七年，佥事戈立重建。成化四年，推官余铎、嘉靖八年，知府彭大治，皆重修。嘉靖丁酉，参政詹瀚重建寝室，杨万里记。

皇清顺治十八年，知府赵霖吉等捐俸重修。

天妃庙　在北门外

真武庙　在南门外

元坛庙　在皇华街

康王庙　：在丰积上街。

濂溪祠　在文献祠东

两广部院周公祠　在府前正街。周讳嘉谟，号敬松，湖广汉川籍，景陵人，明隆庆辛未进士，守韶，有惠政，后开府两粤。

南韶道闵公祠　在芙蓉驿右。闵讳宗德，号幼弦，浙江乌程人，明丁未进士，乙卯年以河南汝宁府陞南韶分巡道副使，寻升河南参政。郡守谢公祠　在武镇上街，曲江邓光祚有记。谢讳台卿，号韦绅，与兄吉卿同登进士第，闽之晋江人。

郡守王公祠　在驿左。王讳以通，号少拙，闽之龙岩人，庚辰进士，由南御史，二十六年升湖广副使。祠久废，康熙十年，知府马元重建。

郡守张公祠　在湘江街。张讳翼轸，号三星，南直华亭人，登甲辰进士。

郡守吴公祠　在武镇下街。吴兆元，闽之莆田人，登癸丑进士。

郡丞陈公祠　在武镇下街。陈尧典，西粤苍梧人。

司理李公祠　在风度街。李明良楚之，石首举人。

司理王公祠　在河西。王华秀，进士，华亭人。“司理刘公祠　” 在武镇下街。刘士祯，江西万安人，壬戌进士。

邑侯戴公祠　在风度街。戴士琳，上海人，有《文集》三十卷行世。

邑侯庞公祠　在风度街。庞履教，粤西之博白人。

邑侯向公祠　在风度街。向于宸，楚之江夏人，进士。

邑侯罗公祠　在罗城街。罗华衮，河南罗山人，己未进士。

余襄公祠　在郡城通衢，东，公故居也。宋治平中，知府吕构始建祠祀公。绍兴七年，知府陈麟始奉公祀典。元延祐五年，推官张昕至正八年，十一世孙峻德重修，曾三省有记。明洪武二十一年，知府王世安请以仲春秋致祭。天顺七年，佥事戈立重建，教授方玭记。嘉靖十八年，知府郑骝买民地以居公之子孙。侍郎霍韬《记》《乐昌县》：

风云雷雨山川坛　：在城外下湾。

社稷坛　在城外西北

邑厉坛　在城北一里。以上三坛，俱明洪武二年建。正统七年，知县曹德懋创宰牲宿房。嘉靖间，又创戟门。今门房俱废。

城隍庙　“明洪武三年，建于城北门内。正德十三年，迁于县西南。嘉靖十八年，迁城北门外。十九年始竟其事。二十六年，复迁北门内故地。” 主簿严印肃重修。

周府君庙　在县西北一百二十里皈塘上都三泷上流西岸。始创无考。盖以东汉桂阳太守周昕凿泷通道有功，故祀之。至正五年，邑人张思智等重建。成化六年，李韶谨等重修。

邓使君庙　二一在城西一里，一在县东北旧学左。二祠皆祀唐刺史邓文进。旧《志》：“梁萧铣叛，攻陷乐昌。文进保障有功，邑人德之。后文进没于官，子孙遂家于乐昌。” 今长迳有邓使君墓。见《嵩嗣记》。

邓忠毅祠　在学东。明景泰五年，知府王𤣱重修，翰林院学士黄谏“记。” 岁久庙废。嘉靖元年，知县龙章改塘头庙祀之。嘉靖八年，知县郑复改建于新学之西。二十年，迁于塘头旧庙。

副使王公生祠　在县西北一百四十里皈塘下都，地名邓家村。按《通志》：“明正德中，兵备副使王大用有平贼保障之功，立祠以报。” 后右都御史方豪记。

《任嚣庙　》秦为南海尉，以忠烈显于当时，其庙在塔头。

韩愈庙　在泷头。尝作《泷吏》诗，今名“韩泷。” 有功于泷，人咸佩之。

陈国纲庙　有功于民。元大德二年，敕封奉议大夫。庙在灵江。

旗纛庙　在教场后。祀军牙、六纛之神。霜降日，本县掌印官行礼。

文献祠　，唐张九龄祠在龟峰之右，明白纯素有诗云：“丞相祠堂何处寻，龟峰石畔草如阴” 之句。

仁化县

风云雷雨山川坛　在县西南。明洪武二年，知县何初建。天顺元年，知县罗俊修。

社稷坛　在县东北。明洪武二年，知县何初建。天顺元年，知县罗俊“重修。”

邑厉坛　在县北。明洪武二年，知县何初建。天顺元年知县罗俊修。

城隍庙　在县治之东。明洪武二年，知县何初建。崇祯间重建。

关帝庙　在县西。明崇祯间，士民重建。

惠济庙　即夫人庙，在扶溪都。唐敕封显德夫人，祷雨立应，敕书刻碑记中。

濂溪祠　在南门内大街左，与文昌宫并峙。祠后有夹道一条，向租与民盖铺，每铺纳银三分，送祠凑办祭品。

潼口祠　。在恩溪水口，汉、唐受封。

三皇庙　在县西南一里县街，今废。

灵显祠　在县城北

镇东祠　在县城东

潼口回龙祠　，去县二十里。

乳源县

风云雷雨山川坛　在城南洲头街下。明万历甲申年，知县赵佑卿于县东北东岳庙前构亭，其坊曰《三灵》。

社稷坛　在县北十里。明万历十二年，知县赵佑卿迁建于西岭上即温泉旧址，创书院于后，以藏神位。

邑厉坛　在县东北二里。知县赵佑卿重修。城隍庙　在东门外。明洪武六年知县张安仁建。正德七年知县杨英修。庙无专祀，惟于祭风云雷雨及祭厉坛时，方奉城隍牌以祭。

关帝庙　：在县东一里。知县林文丰建。每岁霜降日，防守官致祭。

元帝庙　在洲头下街东。

忠勇祠　祀杨参将，在元帝祠东。

“忠义” 祠　祀邓义士，元帝祠东。今竟入于乡贤祠。

贤孝祠　按《县志》，在演武场之右，祀董母刘信，祠建墓前。

义勇祠　在县西二里温泉之上。旧为邹尚书庙。明嘉靖三年，通判符锡奉宪檄毁淫祠，改祀义士邓可贤，锡有记。

熊公生祠　在文奎楼下。按《县志》，为知县熊尚谟建，今废。

韩文公祠　在蓝关。按《县志》，“知县裘秉钫建三官殿　” ，在元妙观之左。明崇祯八年生员李良标同众信建。

泷口祠　，在县西二里。祠汉桂阳太守周昕、宋学士胡宾王二公，有开泷化俗功德，故祀翁源县。

风云雷雨山川坛　在县东南一里许。明洪武年建。

社稷坛　在县西一里许。明洪武二年知县田裕建。成化间典史明彝、弘治间知县顾节、正德十六年主簿顾兰、嘉靖六年知县容九经，“各重修。”

邑厉坛　在县西门外

城隍庙　在南门内。明天顺八年，知县陶鼎移创今所。

关帝庙　：在教场。康熙十一年，知县翟延祺建。庙左建映月亭，右构禅室，左右竹木森郁，亦南郊一胜境也。

詹公庙　在县七里岩前铺内。詹公湖南人。元大德间，兄弟三人商于翁源，捍贼死之。号“七郎” 、“八郎” 、“九郎。” 最威灵者九郎。至正三年立庙，灾旱有祷必应。明嘉靖二十五年，知县侯仁立。春秋二祭。

忠义祠　二一在城西门内，乡人吴洪进杀贼有功，死于敌，明成化五年，知县陶鼎建，柳州府同知五羊金廷玺记。一在北隅，乡人何仕仁从征和平寇，死战有功。嘉靖十八年，知县傅云建，有记。

李都宪祠　按《通志》：“在三华镇。明都御史李崇有有平寇功，故民祀之。”

英德县

风云雷雨山川坛　在县南二里。明洪武二年，县丞曹观创。成化二十三年，知县丘策重修，建斋宿房、库房。正德间，知县萧峻、嘉靖间，知县张慎各重修。

社稷坛　在县西二里。明洪武二年，县丞曹观创。成化二十二年，知县丘策重修，建斋宿房、库房。正德间，知县萧峻、嘉靖九年，知县张慎各重。

修

邑厉坛　在县北二里。明洪武二年，县丞曹观创。成化二十三年，知县丘策重建宰牲房、大门。正德十四年，知县萧峻、嘉靖间，知县张慎各重修。

城隍庙　在县南二里。明洪武二年，县丞曹观建。

寨将夫人庙　在县西二十里麻寨村。夫人姓虞氏，居县之宁都里鱼湾。唐末黄巢破西衡州，虞氏躬被甲胄，率兄弟及乡兵御之，黄巢遂北，虞氏亦亡。乡人徐志道等立祠以祀。宋乾道、绍兴间，叛兵洞寇接迹为乱，来攻郡治，辄见夫人提兵出入空际，贼皆惊溃散去。凡旱涝疾疫，有祷必应。郡刺史以事闻，赐额曰“冥助。” 嘉定六年，敕封为显祐夫人。十五年，尚书礼部符下英德府，加封正颙。林子昇有记。

邵柱国祠　在洸口巡检司右。宋开宝四年建，祀南汉主刘𬬮爱将邵廷琄。侍郎陈琏有诗与序。

“米公祠　” 祀米芾，今废像存。

峡山庙　在县南六十里。面大河，谓之“大庙。” 祀天妃。

何侯庙　在苲岭下。侯舜侍臣，今废。

“元天宫祠　。” 在龙山。

伏魔大帝祠　。在西门内。

县廨土地祠　在县仪门内。

节义名臣祠　即“三贤祠” ，在龙山书院后。舜二臣祠　在南山书院后，今废。

张公祠　在南山书院中。祀

郑公祠　在“会英书院” 中。祀。

姜公祠　在县治北大庆山之右。按《通志》：“祀明佥事姜忻。忻有平寇功，故民祀之。”

严、陆二公祠　在步月台西首。

丁公祠　邑侯丁仕。明万历丁巳年士民创祠。复念郑公祠以迁学废，众请神位，同光俎豆，扁曰“会英芳躅。”

刘公生祠　明崇祯二年，万安刘公士祯时以司理署邑事，绅衿邓允燧等建，以志德，给事中卢兆龙为“记。” 向在步月台西，因水圮。崇祯十一年，知县吴永澄同阖邑绅士等重修，乡绅刘泽大“记。” 时公为南韶道，御流寇尤有功。

灵济祠　在大樟朱田村。祀惠妃。

义勇祠　在浛光城内。按《通志》：祀义士刘廷龙、周应干，尝帅兵御罗山贼，死。

白公祠　在万寿村。神谭姓，号白公，法名十九郎，于唐时得道，里人祠而祀之。至今祷福祈丰，御灾捍患，应犹桴鼓，遂得世祀焉。